paragraph_text: Mjesnu zajednicu Dolac<ref> odvojak željezničke pruge Ploče - Budimpešta, koji vodi do željezničkog kolodvora,  dijeli na dvije cjeline: padinski dio iznad i nizinski dio ispod željezničkih tračnica. Blizina važne prometnice umnogome je utjecala, a i danas utječe, na svakodnevicu Dolčana. Tako je, još za austrougarske uprave, a tijekom administrativnog preustroja koncem devetnaestoga stoljeća, dio Dolca ujedinjen s mahalom Pofalići i pripojen kotaru Koševa (Koševo) (1. siječnja 1898.),<ref> što je znatno poboljšalo život u naselju. Osvrt na aktualnu situaciju potvrđuje gore kazano. Primjerice, prije nekoliko godina je tik uz prugu izgrađen prodajni centar Mercator, a otprije se u krugu od nekih dvjestotinjak metara nalaze značajni industrijski kapaciteti, poput Tvornice duhana i drugih.